Umfram allt erum við stolt af gömlu sveitinni okkar " Já , það hefur nú verið sagt um mig að ég sé ofur Þingeyingur . Við erum svo sem ekkert óvön því Mývetningar að litið sé á okkur öðrum augum en aðra Þingeyinga . Kannski höfum við líka gert okkur það að leik enda erum við umfram allt stolt af gömlu sveitinni okkar , “ sagði Jakobína Jónasdóttir á Hvanneyri í spaugsömum tón þegar blaðamaður Skessuhorns hafði tal af henni á dögunum . Jakobína ólst upp í Mývatnssveitinni en hefur síðan hún sleit þar barnsskónum kynnst lífinu víða á landinu , búið bæði í Vestmannaeyjum og austur í Lónssveit áður en hún kom á Hvanneyri snemma árs 1973 , flúði þá Eyjar í gosinu ásamt börnum sínum . Það er ekki ofsögum sagt hjá Jakobínu að Mývetningar hafi vakið athygli fyrir það að vera svolítið sérstakir . Það var einmitt um það leiti sem hún flúði gosið í Eyjum , sem flokkur mannfræðinga frá Finnlandi kom hingað til lands til að rannsaka Þingeyinga , einkum Mývetninga . Sjá ítarlegt viðtal við þessa kjarnakonu í Jólablaði Skessuhorns .